Innhold i emnedagene for personale som arbeider med elever som bruker punktskrift

**(med forbehold om endringer)**

**Emnedag onsdag 27. april 2016**

Kl. 8.15 – kl. 17.30

|  |
| --- |
| Lesing og skriving med punktskrift  Eleven er synshemmet. Konsekvenser for undervisningen? |
| Lunsj |
| Eleven er synshemmet. Konsekvenser for undervisningen? |
| IKT for synshemmede |
| Middag |
| IKT for synshemmede |

**Emnedag torsdag 28. april 2016**

Kl. 8.15 – 15.30

Emnedagen torsdag 28. april gir tilbud om større fordypning på et fagområde, ut fra deltakernes behov. Tabellen nedenfor gir en oversikt over hvilke fagområder som kan velges, deretter følger en kort beskrivelse av innhold og opplegg for hvert fag.

## (NB! Det er mulig å velge bare et fag. Etter påmelding får deltakerne tilsendt et skjema for å velge fag)

Vi tar forbehold om at dersom det blir få påmeldte i noen fag, blir disse ikke holdt.

|  |
| --- |
| **Fagfordypning torsdag** |
| 1. *Mobilitet* |
| 1. *Kroppsøving* |
| 1. *IKT* |
| 1. *Punktskrift* |
| 1. *Matematikk* |
| 1. *ADL + Mat og helse* |

## Kort beskrivelse av hvert fordypningsfag

*Mobilitet*

I mobilitet får du opplæring i prinsipper og teknikker for hvordan en blind kan lære å ta seg fram og orientere seg. Du får også lære hvordan du kan tilrettelegge for å drive opplæring i å ta seg fram fra et sted til et annet, og du får prøve i praksis hvordan opplegget ditt fungerer.

*Kroppsøving*

Du får praktiske tips om hvordan faget kan tilrettelegges når man har en blind elev i klassen, både i sal og utendørs. Noen av aktivitetene gjennomføres med simulert synshemming.

Ta med egnet tøy.

*IKT*

Fordypningsdelen utdyper det som er gjennomgått i fellestimene tidligere i uka. Det blir mye egenaktivitet hvor du øver på å bruke programvare og teknisk utstyr for blinde. Du får praktiske tips om hvordan datautstyret kan brukes i undervisningssammenheng, blant annet i forbindelse med digitale lærebøker (e-bøker), innlevering av oppgaver, ved prøver og bruk av internett.

*Punktskrift*

I fordypningsdelen får du mer tid til egentrening for å bygge videre på det som er gjennomgått i fellestimene tidligere i uka. Det vil bli gjennomgått flere detaljer i punktskriftsystemet, og du får en innføring i hvilke regler for skrift og layout som blir brukt i produksjonen av lærebøker i punktskrift, både elektronisk og på papir.

*Matematikk*

Du får en innføring i metodikk, bruk av matematiske tegn og oppstillinger i punktskrift. Vi ser også på aktuelle hjelpe- og læremidler og på hvordan matematikk kan utføres ved hjelp av elektroniske hjelpemidler (leselist).

*ADL + Mat og helse*

Adl er en forkortelse for aktiviteter i dagliglivet. Dagligdagse gjøremål og aktiviteter, som for de fleste er selvfølgeligheter, kan for en blind person være en utfordring. Du vil få kjennskap til noen adl-teknikker, hvordan adl-opplæring kan tilrettelegges og hvordan faget Mat og helse kan brukes til å fremme adl-ferdigheter. Emnet innebærer en del praktiske øvelser.